|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 27.februārī** | **Nr. GND/2025/148** |
|  | **(protokols Nr.6; 71.p.)** |

**Par Gulbenes novada attīstības programmas 2025.-2030.gadam investīciju plāna 2025.-2027.gadam grozījumiem**

Ņemot vērā Gulbenes novada attīstības programmas 2025.-2030.gadam Rīcības plāna 2025.-2030.gadam (apstiprināts ar Gulbenes novada pašvaldības domes 2024.gada 27.decembra lēmumu Nr. GND/2024/820 (protokols Nr.22; 70.p.)) ilgtermiņa prioritātes “Ilgtspējīga ekonomika un uzņēmējdarbību atbalstoša vide” vidēja termiņa prioritāti “VTPE4. Attīstīta uzņēmējdarbības vide” un potenciāla projekta “Uzņēmējdarbības attīstība Gulbenes novadā” iespējas realizēšanu ar Eiropas Savienības fondu finanšu resursiem SAM 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” 2.kārtas ietvaros, nepieciešams precizēt Gulbenes novada attīstības programmas 2025.-2030.gadam investīciju plānu 2025.-2027.gadam, apvienojot investīciju projektus nr.iE4.1.13 “Uzņēmējdarbības publiskās infrastruktūras uzlabošana autoceļā "Stradu skola - Antani" Stradu pagastā” un iE4.1.14 “Uzņēmējdarbības publiskās infrastruktūras uzlabošana autoceļā "Litenes stacija - Sopuļi - Jaunsilenieki" un autoceļa "Sopuļi - Monte - Betona tilts" Litenes pagastā” vienā projektā “Uzņēmējdarbības attīstība Gulbenes novadā” ar investīciju plāna projekta numuru iE4.1.13, indikatīvo projekta summu 480401,18 EUR (četri simti astoņdesmit tūkstoši četri simti viens *euro,* astoņpadsmit centi). Plānotie finanšu instrumenti: pašvaldības budžets 72060,18 EUR (septiņdesmit divi tūkstoši sešdesmit *euro,* astoņpadsmit centi), ES fondu finansējums 408341,00 EUR (četri simti astoņi tūkstoši trīs simti četrdesmit viens *euro,* nulle centi); projekta plānotais darbības rezultāts un rezultatīvais rādītājs: Pārbūvēts autoceļa "Stradu skola - Antani" segums 1,786 km garumā un autoceļu "Litenes stacija - Sopuļi - Jaunsilenieki" un "Sopuļi - Monte - Betona tilts" 3,785 km garumā, darba algu fonda pieaugums privātajos komersantos 204170.50 EUR, komersantu privātās nefinanšu investīcijas nemateriālajos ieguldījumos un pamatlīdzekļos 272227.33 EUR, komersantu skaits, kuri guvuši labumu no attīstītās publiskās infrastruktūras - 3. Projekta realizācija no 2025. gada līdz 2026.gadam.

Pamatojoties uz Pašvaldību likuma 10.panta pirmās daļas 3.punktu, kas nosaka, ka domes kompetencē ir apstiprināt pašvaldības attīstības plānošanas dokumentus, tostarp attīstības programmu un ilgtspējīgas attīstības stratēģiju, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 22.2.apakšpunktu, kas nosaka, ka attīstības programmā ietilpst rīcības plāns un investīciju plāns, kurus izstrādā ne mazāk kā triju gadu periodam, 73.punktu, kas cita starpā nosaka, ka rīcības plānu un investīciju plānu aktualizē ne retāk kā reizi gadā, ievērojot pašvaldības budžetu kārtējam gadam; aktualizēto rīcības plānu un investīciju plānu apstiprina ar domes lēmumu un ievieto sistēmā, atklāti balsojot: ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

GROZĪT Gulbenes novada attīstības programmas 2025.-2030.gadam Investīciju plānu 2025.-2027.gadam, kas apstiprināts ar Gulbenes novada pašvaldības domes 2024.gada 27.decembra lēmumu Nr. GND/2024/820 (protokols Nr.22; 70.p.), un izteikt Investīciju plānu 2025.-2027.gadam jaunā redakcijā (pielikumā).

Gulbenes novada pašvaldības domes priekšsēdētājs A. Caunītis